ТЕХНИЧКЕ СПЕЦИФИКАЦИЈЕ 

Изградња обилазнице око Ужица

Опис

Деоница државног пута IБ-28 која почиње код Златиборског пута (Петља Сурдук), и поред Сињевца води до Волујца  дужине је око 4.8 км. 
Елементи пута омогућавају брзину од 60 km/h са попречним профилом од две коловозне траке, са две саобраћајне траке за сваку коловозну траку. 
У ситуационом смислу почетак је пројектован од постојећег државног пута IБ-23 (Ибарски магистрала) где је пројектована денивелисана раскрсница – петља „Сурдук“. 
Траса надаље прелази мостом преко кањона реке Ђетиње и даље наставља пружајући се са леве стране планинске падине где пресеца локални пут Ужице – Стапари на км 2+475.00 (петља „Сињевац“), а крај трасе обилазнице Ужица је на укључењу на постојећи државни пут IБ-28 Ужице –Бајина Башта (раскрсница „Волујац) на км 4+619.00. 
Планирана рачунска брзина Vr=60km/h: 
Елементи попречног профила су: 
· возне траке ts= 2x3,25 m
· ивичне траке ti=2x0,35 m
· банкине b=2x1,50 m
· висина саобраћајног профила h=4,20 m
· висина слободног профила h=4,75 m, 

На делу где се сече новопројектована саобраћајница са реком Ђетињом (км 0+563.00) је предвиђен велики лучни мост дужине cca 260м. Остали мостови и надвожњаци/подвожњаци су:
· Надвожњак на ибарском путу у петљи „Сурдук“ - L=25 m
· Вијадукт преко локалног клизишта на км 1+355 - L=105 m
· Вијадукт преко локалног клизишта на км 1+525 - L=82 m 
· Надвожњак преко главне трасе на км 1+627 - L=25 m
· Постојећи подвожњак на км 2+430 - L=16 m
· Вијадукт преко локалног клизишта на км 2+788 - L=112 m 
· Вијадукт преко локалног клизишта на км 2+960 - L=107 m 
· Вијадукт преко локалног клизишта на км 3+925 - L=76 m 
· 
Траса саобраћајнице пролази кроз изразито брежуљкасто планински терен са веома неповољним геолошким карактеристикама. Ово је имало за последицу да се на већем делу деоница новопројектованог државног пута пројектују потпорне конструкције. Пројектовано је укупно 23 потпорне конструкције на целој траси.
Позиција региона уз границу са Босном и Херцеговином и Црном Гором обезбеђује могућности за значајнији прекогранични проток људи и робе. 
Квалитет

Услуге морају бити изведене у складу са Законом о планирању и изградњи и подзаконским актима, пројектном задатку, техничком регулативом, стандардима и правилима струке

Контрола квалитета – квантитативни и квалитативни пријем

Технички пријем и прибављање употребне дозволе у складу са Законом о планирању и изградњи.
Рок извршења

Рок за вршење надзора над извођењем радова је 36 месеци од дана закључења уговора.

Начин и место испоруке добара/пружања услуге/извођења радова

Место пружања предметне услуге је локација извођења радова дефинисана конкурсном документацијом.

Обавезе Надзорног органа
1. да поступа у складу са обавезама Надзорног органа које су прописане у Комерцијалном уговору, и то:
Надзорни орган није овлашћен да врши измене Уговора.
Пре давања било какавог налога који има за последицу промену рока, цене или обима посла, Надзорни орган мора да прибави писану сагласност Финансијера и Инвеститора.
Надзорни орган није овлашћен да било коју страну ослободи њених уговорних обавеза.
Ниједно одобрење, контрола, потврда, сагласност, инспекција, упутство, обавештење, предлог, налог, захтев, испитивање или сличан чин Надзорног органа (укључујући и одсуство неодобравања), не ослобађа Извођача од било које одговорности коју је преузео на основу Уговора, укључујући и одговорност за грешке, пропусте, одступања и неизвршење.
Надзорни орган има право да преноси обавезе и овлашћења на своје особље и да такође те обавезе и овлашћења повлачи, уз искључиву сагласност Финансијера и Инвеститора, и о томе обавештава Извођача.
Надзорни орган има право да Извођачу издаје налоге који су потребни за извођење радова и отклањање недостатака.
Извођач може да прима налоге само од Надзорног органа или од неког од његовог особља на кога је пренето одговарајуће овлашћење.

Када је било којим чланом Комерцијалног уговора, предвиђено да Надзорни орган (Инжењер) поступи тако да се постигне сагласност између Уговорних страна или да донесе одлуку о било ком питању, Надзорни орган ће се консултовати са Уговорним странама у циљу постизања договора. 
Ако договор није постигнут, Надзорни орган ће донети коначну Одлуку у складу са Комерцијалним уговором, узимајући у обзир све релевантне околности. Надзорни орган ће писменим путем обавестити Уговорне стране о својој одлуци са детаљним образложењем у року од 28 дана од дана добијања одговарајућег захтева, ако се другачије не договори. 

1. да прегледа и даје мишљење на извођачев програм радова, који укључује динамички план извођења радова и да заједно са Извођачем, врши сагледавање и анализу испуњења уговорених обавеза у погледу уговорених рокова усвојених динамичким планом и да о томе обавештава Наручиоца и Инвеститора и, ако постоје одступања, даје предлог мера које је потребно предузети;

1. да даје упутства Извођачу, нарочито у случају промене услова извођења радова и у случају појаве потребе за одступањима од усвојене пројектно-техничке документације;

1. да даје налоге Извођачу, у складу са релевантним прописима и уговором, када утврди неправилности чије отклањање не трпи одлагање, односно када би наставак радова озбиљно угрозио стабилност или функционалност објекта, изазвао  опасност по суседне објекте, раднике и пролазнике, а у сврху заштите живота, материјала и радова, да предузме мере које су по његовој оцени неопходне за отклањање и спречавање опасности и о томе обавештава Наручиоца и Инвеститора;

1. да врши анализу и даје мишљења и сагласнсти о поднетим захтевима Извођача, као и мишљења о потенцијалним споровима;

1. да надгледа прикупљање и ажурирање свих измена у техничкој документацији код извођења радова;

1. да редовно прати динамику извођења радова и усклађеност те динамике са уговореним роковима и одобреним програмима радова, прати и контролише количине уговорених и евентуалних додатних (накнадних и/или непредвиђених) радова, прати остваривање буџета радова и верификује финансијску документацију коју доставља Извођач у уговореним роковима (привремене и окончану ситуацију);

1. да врши преглед анализа цена за евентуалне додатне (накнадне и/или непредвиђене) радове и да даје своју сагласност на исте и предлог ради коначног усвајања од стране Инвеститора и Наручиоца;

1. да учествује у примопредаји радова у складу са Комерцијалним уговором и релевантним прописима, као и у раду Комисије за технички преглед објекта;

1. да региструје посете инспекцијских органа и њихове налоге, упутства и предлоге;

1. да за потребе и и/или на захтев Инвеститора и Наручиоца припрема и доставља извештаје и прегледе о количинама, квалитету и вредностима радова;

1. да сарађује са представницима органа власти и другим овлашћеним лицима која су надлежна за обављање послова у вези са предметном изградњом;

1. да по реализацији Уговора, Инвеститору и Наручиоцу преда документацију о контролним испитивањима материјала и изведених радова, извршеним услугама стручног надзора, као и другу документацију у вези са реализацијом Уговора;

1. да врши контролу примене мера заштите животне средине, те да се изјасни о документацији Извођача и контролише активности Извођача у вези са применом појединих мера у тој области;

1. да врши контролу примене мера заштите на раду од стране Извођача;

1. да у случају пријема тужби од стране локалног становништва, анализира основаност тужби и даје предлоге Инвеститору и Наручиоцу за даље поступање;

1. да сарађује са представницима власника инсталација које је потребно заштитити, изместити или укинути током извођења радова;

1. [bookmark: _GoBack]да предузима друге мере, радње и активности за које се, сходно позитивним прописима подразумева издавање налога, мишљења, сагласности и/или других аката Надзорног органа.


